[pic] | EURÓPAI BIZOTTSÁG |

Brüsszel, 2009.12.22.

COM(2009)688 végleges

2009/0184 (NLE)

Javaslat:

A TANÁCS ÉS A BIZOTTSÁG HATÁROZATA

az EU–Montenegró Stabilizációs és Társulási Tanácsban annak eljárási szabályzatáról elfogadandó álláspont kialakításáról

INDOKOLÁS

Az Európai Közösségek és tagállamaik, valamint Montenegró közötti stabilizációs és társulási megállapodás az összes tagállam megerősítését követően, várhatóan 2010 első harmadában fog hatályba lépni.

Az említett megállapodás 119. cikkével létrehozott stabilizációs és társulási tanács felügyeli a megállapodás végrehajtását, és vizsgálja az annak keretében felmerülő legfontosabb kérdéseket, illetve bármely egyéb, közös érdeklődésre számot tartó kétoldalú vagy nemzetközi kérdést.

Amint arról a stabilizációs és társulási megállapodás 120. cikke rendelkezik, a stabilizációs és társulási tanács meghatározza saját eljárási szabályzatát. A megállapodás 122. cikkének megfelelően ez az eljárási szabályzat meghatározza a stabilizációs és társulási tanácsot feladatai teljesítésében segítő stabilizációs és társulási bizottság feladatait.

Amint azt a stabilizációs és társulási megállapodás megkötéséről szóló, .......................tanácsi és bizottsági határozat 2. cikkének (1) bekezdése megállapítja, a stabilizációs és társulási tanácson belül képviselendő álláspontot a Bizottság javaslata alapján a Tanács határozata állapítja meg, vagy adott esetben a Bizottság.

A vonatkozó albizottságok eljárási szabályzatait – a Tanács tájékoztatására – a stabilizációs és társulási tanács eljárási szabályzatához csatolt III. melléklet tartalmazza.

Következésképpen a Bizottság felkéri a Tanácsot, hogy hagyja jóvá a mellékelt, az EU–Montenegró Stabilizációs és Társulási Tanács saját eljárási szabályzatáról szóló határozatának vonatkozásában az Európai Unió és az Euratom által képviselendő álláspontról szóló határozatjavaslatot.

2009/0184 (NLE)

Javaslat:

A TANÁCS ÉS A BIZOTTSÁG HATÁROZATA

az EU–Montenegró Stabilizációs és Társulási Tanácsban annak eljárási szabályzatáról elfogadandó álláspont kialakításáról

AZ EURÓPAI UNIÓ TANÁCSA,

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az Európai Atomenergia-közösséget (Euratom) létrehozó szerződésre,

tekintettel az egyrészről az Európai Közösségek és tagállamaik, másrészről a Montenegrói Köztársaság (a továbbiakban: Montenegró) között létrejött stabilizációs és társulási megállapodás megkötéséről szóló, ..................... tanácsi és bizottsági határozatra és különösen annak 2. cikke (1) bekezdésére,

tekintettel a Bizottság javaslatára,

mivel:

1. A stabilizációs és társulási megállapodás 119. cikke létrehozza a stabilizációs és társulási tanácsot.

2. A fenti megállapodás 120. cikke úgy rendelkezik, hogy a stabilizációs és társulási tanács elfogadja saját eljárási szabályzatát.

3. A fenti megállapodás 122. cikke úgy rendelkezik, hogy a stabilizációs és társulási tanácsot egy stabilizációs és társulási bizottság segíti.

4. A fenti megállapodás 122. cikke úgy rendelkezik, hogy a stabilizációs és társulási tanács eljárási szabályzatában meg kell határozni a stabilizációs és társulási bizottság feladatait, valamint rendelkezik arról, hogy a stabilizációs és társulási tanács bármely jogkörét a stabilizációs és társulási bizottságra ruházhatja,

A KÖVETKEZŐKÉPPEN HATÁROZOTT:

Egyetlen cikk

Az egyrészről az Európai Közösségek és tagállamaik, másrészről a Montenegrói Köztársaság között létrejött stabilizációs és társulási megállapodás 119. cikke által létrehozott stabilizációs és társulási tanácson belüli, az említett stabilizációs és társulási tanács eljárási szabályzata, illetve az említett megállapodás 122. cikkében említett stabilizációs és társulási bizottságra átruházott hatáskörök tekintetében az Európai Unió és az Euratom által elfogadandó álláspont alapja a stabilizációs és társulási tanács e határozat mellékletében szereplő határozattervezete. Az e határozatra vonatkozó kisebb módosításokat a Tanács és a Bizottság további határozata nélkül el lehet fogadni.

Kelt Brüsszelben,

a Bizottság részéről a Tanács részéről

I. MELLÉKLET

Az EK–Montenegró Stabilizációs és Társulási Tanács 1. számú határozata (dátum) eljárási szabályzatának elfogadásáról

A STABILIZÁCIÓS ÉS TÁRSULÁSI TANÁCS,

tekintettel az egyrészről az Európai Közösségek és tagállamaik, másrészről a Montenegrói Köztársaság (a továbbiakban: Montenegró) között létrejött stabilizációs és társulási megállapodásra, és különösen annak 119. és 120. cikkére,

mivel a megállapodás ................... hatályba lépett,

A KÖVETKEZŐKÉPPEN HATÁROZOTT:

1. cikk

Elnökség

A stabilizációs és társulási tanács elnöke 12 hónapos időszakokra felváltva az Európai Unió Tanácsának egy képviselője az EU és tagállamai részéről, illetve Montenegró kormányának egy képviselője. Az első időszak a stabilizációs és társulási tanács első ülésének napján kezdődik és 2010. december 31-ig tart.

2. cikk

Ülések

A stabilizációs és társulási tanács miniszteri szinten ülésezik évente egyszer. A stabilizációs és társulási tanács a felek egyetértésével bármely fél kérésére tarthat különleges ülésszakokat. A felek eltérő határozata hiányában a stabilizációs és társulási tanács valamennyi ülését az Európai Unió Tanácsa üléseinek szokásos helyszínén kell tartani a felek által közösen meghatározott időpontban. A stabilizációs és társulási tanács üléseit a stabilizációs és társulási tanács titkársága az elnökkel egyetértésben hívja össze.

3. cikk

Képviselet

Amennyiben a stabilizációs és társulási tanács tagjai nem tudnak megjelenni az ülésen, képviselőket küldhetnek maguk helyett. Ha egy tag képviselőt akar küldeni egy ülésre, az adott ülés előtt tájékoztatnia kell az elnököt a megjelenő képviselő nevéről. A stabilizációs és társulási tanács tagjának képviselője az adott tag valamennyi jogával rendelkezik.

4. cikk

Küldöttségek

A stabilizációs és társulási tanács tagjait tisztviselők kísérhetik. Minden egyes ülés előtt értesíteni kell az elnököt mindkét fél küldöttségének várható összetételéről. Amennyiben a stabilizációs és társulási tanács üléseinek napirendjén szereplő ügyek érintik az Európai Beruházási Bankot, a bank egy képviselője megfigyelőként részt vesz azokon. A stabilizációs és társulási tanács tagsággal nem rendelkező személyeket is meghívhat üléseire, hogy bizonyos témakörökben tájékoztatást nyújtsanak.

5. cikk

Titkárság

Az Európai Unió Tanácsa Főtitkárságának egy tisztviselője és Montenegró brüsszeli képviseletének egy tisztviselője együttesen látják el a stabilizációs és társulási tanács titkári feladatait.

6. cikk

Levelezés

A stabilizációs és társulási tanácsnak címzett leveleket a stabilizációs és társulási tanács elnökének, az Európai Unió Tanácsa Főtitkárságának címére kell küldeni.

A két titkár feladata annak biztosítása, hogy a leveleket továbbítsák a stabilizációs és társulási tanács elnökének, valamint adott esetben eljuttassák a stabilizációs és társulási tanács többi tagjának. A körbeküldött levelezést elküldik továbbá a Bizottság Főtitkárságának, a tagállamok állandó képviseleteinek, valamint Montenegró brüsszeli képviseletének.

A stabilizációs és társulási tanács elnökének közleményeit a két titkár elküldi a címzetteknek, valamint – szükség esetén – eljuttatja a stabilizációs és társulási tanács többi tagjának is az előző bekezdésben megadott címekre.

7. cikk

Nyilvánosság

Eltérő határozat hiányában a stabilizációs és társulási tanács ülései nem nyilvánosak.

8. cikk

Az ülések napirendje

5. Az elnök minden ülésre előzetes napirendet készít. Az előzetes napirendet a stabilizációs és társulási tanács titkárai az ülés kezdetét megelőzően legalább 15 nappal eljuttatják a 6. cikkben említett címzetteknek. Az előzetes napirend azokat a napirendi pontokat tartalmazza, amelyeknek a napirendi pontok közé való felvételére vonatkozóan az elnök kérést kapott az ülés kezdetét megelőzően legalább 21 nappal. Ugyanakkor az előzetes napirendbe csak azok a pontok kerülnek be, amelyeknek alátámasztó okmányait legkésőbb a napirend elküldésének időpontjáig eljuttatják a titkároknak. A napirendet a stabilizációs és társulási tanács fogadja el az ülés elején. A két fél hozzájárulásával az ideiglenes napirenden nem szereplő pont is felvehető a napirendre.

6. A felekkel egyetértésben az elnök az ügy sajátosságainak figyelembevételével adott esetben csökkentheti az (1) bekezdésben meghatározott időkorlátokat.

9. cikk

Jegyzőkönyv

A két titkár minden ülésről jegyzőkönyvtervezetet készít. Általános szabály, hogy a jegyzőkönyv minden egyes napirendi ponttal kapcsolatban tartalmazza a következőket:

- a stabilizációs és társulási tanácshoz benyújtott dokumentumok;

- azok a nyilatkozatok, amelyeknek jegyzőkönyvbe való felvételét a stabilizációs és társulási tanács valamely tagja kérte,

- a meghozott határozatok, a megtett ajánlások, az elfogadott nyilatkozatok és következtetések.

A jegyzőkönyvtervezetet jóváhagyás céljából be kell nyújtani a stabilizációs és társulási tanácsnak. A jegyzőkönyvet annak jóváhagyását követően az elnök és a két titkár aláírja. A jegyzőkönyvet iktatni kell a társulás okmányainak letéteményeseként eljáró Európai Unió Tanácsa Főtitkárságának irattárában. A 6. cikkben említett minden címzettnek el kell juttatni egy hitelesített másolatot.

10. cikk

Határozatok és ajánlások

7. A stabilizációs és társulási tanács a felek közös egyetértésével hozza meg határozatait és tesz ajánlásokat. A stabilizációs és társulási tanács írásbeli eljárás útján is hozhat határozatokat és tehet ajánlásokat, amennyiben a két fél megegyezik erről.

8. A stabilizációs és társulási tanácsnak a stabilizációs és társulási megállapodás 121. cikke szerint hozott határozatai és ajánlásai a „határozat” és az „ajánlás” címet viselik, amelyet sorszámuk, elfogadásuk dátuma, valamint tárgyuk megjelölése követ. A stabilizációs és társulási tanács határozatait és ajánlásait az elnök írja alá, és a két tikár hitelesíti. A határozatokat és az ajánlásokat továbbítani kell a fenti 6. cikkben említett valamennyi címzettnek. A felek maguk dönthetnek a stabilizációs és társulási tanács határozatainak és ajánlásainak saját, hivatalos kiadványukban való közzétételéről.

11. cikk

Nyelvek

A stabilizációs és társulási tanács hivatalos nyelvei a két fél hivatalos nyelvei. Eltérő határozat hiányában a stabilizációs és társulási tanács tanácskozásait az ezeken a nyelveken elkészített dokumentációra alapozza.

12. cikk

Költségek

Az Európai Unió és Montenegró maga viseli a stabilizációs és társulási tanács ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások az Európai Uniót terhelik, ez alól kivételt képeznek a Montenegró hivatalos nyelvéről vagy Montenegró hivatalos nyelvére történő tolmácsolás és fordítás költségei, amelyek Montenegrót terhelik. Az ülések szervezésével kapcsolatosan felmerülő egyéb kiadások az üléseknek otthont adó felet terhelik.

13. cikk

Stabilizációs és társulási bizottság

9. Létrejön a stabilizációs és társulási bizottság azzal a céllal, hogy segítse a stabilizációs és társulási tanácsot feladatainak végrehajtásában. A bizottság egyrészről az Európai Unió Tanácsának képviselőiből és az Európai Bizottság képviselőiből, másrészről Montenegró kormányának képviselőiből áll, rendszerint főtisztviselői szinten.

10. A stabilizációs és társulási bizottság előkészíti a stabilizációs és társulási tanács üléseit és tanácskozásait, szükség esetén végrehajtja a stabilizációs és társulási tanács határozatait, valamint általánosságban véve biztosítja a társulási kapcsolat folytonosságát és a stabilizációs és társulási megállapodás megfelelő működését. Foglalkozik minden olyan kérdéssel, amelyre a stabilizációs és társulási tanács felhívja a figyelmét, valamint bármely egyéb olyan problémával, amely a stabilizációs és társulási megállapodás napi szintű végrehajtása során felmerülhet. A bizottság javaslatait és minden határozat-/ajánlástervezetét benyújtja elfogadásra a stabilizációs és társulási tanácsnak.

11. Olyan esetekben, amikor a stabilizációs és társulási megállapodás konzultációs kötelezettségre vagy konzultációs lehetőségre utal, a konzultációra a stabilizációs és társulási bizottság keretein belül kerülhet sor. Amennyiben a két fél megállapodik erről, a konzultáció a stabilizációs és társulási tanács keretein belül is tovább folytatható.

12. A stabilizációs és társulási bizottság eljárási szabályzata e határozat mellékletét képezi.

Kelt ……-ban/-ben, ……-án/-én.

a stabilizációs és társulási tanács részéről

az elnök

II. MELLÉKLET

A stabilizációs és társulási bizottság eljárási szabályzata

1. cikk

Elnökség

A stabilizációs és társulási bizottság elnöke 12 hónapos időszakokra felváltva az Európai Unió és tagállamai részéről az Európai Bizottság egy képviselője, illetve Montenegró kormányának egy képviselője. Az első időszak a stabilizációs és társulási tanács első ülésének napján kezdődik és 2010. december 31-ig tart.

2. cikk

Ülések

A stabilizációs és társulási bizottság a felek megegyezésével akkor ülésezik, amikor a körülmények úgy kívánják. A stabilizációs és társulási bizottság valamennyi ülését a felek által közösen meghatározott helyszínen és időpontban kell tartani. A stabilizációs és társulási bizottság üléseit az elnök hívja össze.

3. cikk

Küldöttségek

Minden egyes ülés előtt értesíteni kell az elnököt mindkét fél küldöttségének várható összetételéről.

4. cikk

Titkárság

A stabilizációs és társulási bizottság titkárságát az Európai Bizottság egy tisztviselője, valamint Montenegró kormányának egy tisztviselője közösen alkotja. A stabilizációs és társulási bizottság elnökének szóló vagy az általa kiadott valamennyi, ebben a határozatban előírt közleményt továbbítani kell a stabilizációs és társulási bizottság titkárainak, valamint a stabilizációs és társulási tanács titkárainak és elnökének.

5. cikk

Nyilvánosság

Eltérő határozat hiányában a stabilizációs és társulási bizottság ülései nem nyilvánosak.

6. cikk

Az ülések napirendje

13. Az elnök minden ülésre elkészít egy előzetes napirendet. Az előzetes napirendet a stabilizációs és társulási bizottság titkárai az ülés kezdetét megelőzően legalább 15 nappal eljuttatják a 4. cikkben említett címzetteknek. Az előzetes napirend azokat a napirendi pontokat tartalmazza, amelyekkel kapcsolatban az elnök az ülés kezdetét megelőzően legalább 21 nappal arra vonatkozó kérést kapott, hogy felvegye azt a napirendi pontok közé, azonban csak azok a pontok kerülnek bele az előzetes napirendbe, amelyeknek alátámasztó okmányait legkésőbb a napirend elküldésének időpontjáig eljuttatják a titkároknak. A stabilizációs és társulási bizottság felkérhet szakértőket arra, hogy adott témában tájékoztatás céljából részt vegyenek az ülésen. A napirendet a stabilizációs és társulási bizottság fogadja el az ülés elején. A két fél hozzájárulásával az ideiglenes napirenden nem szereplő pont is felvehető a napirendre.

14. Az elnök a felekkel egyetértésben adott esetben az ügy sajátosságainak figyelembevételével csökkentheti az (1) bekezdésben meghatározott időkorlátokat.

7. cikk

Jegyzőkönyv

Minden ülésről jegyzőkönyvet kell készíteni, amelyet az elnök által a stabilizációs és társulási bizottság által levont következtetésekről készített összefoglalóra kell alapozni. Miután a stabilizációs és társulási bizottság elfogadja a jegyzőkönyvet, az elnök és a titkárok aláírják, majd mindkét fél iktatja. A jegyzőkönyv egy-egy másolatát a 4. cikkben említett minden címzettnek el kell juttatni.

8. cikk

Határozatok és ajánlások

Azon különleges esetekben, amikor a stabilizációs és társulási megállapodás 122. cikke alapján a stabilizációs és társulási tanács határozathozatalra, illetve ajánlástételre hatalmazza fel a stabilizációs és társulási bizottságot, e jogszabályokat címmel kell ellátni, amely a sorszámmal ellátott „határozat”, illetve az „ajánlás” szóból, elfogadásának dátumából, valamint a tárgy leírásából áll. A határozatokat és az ajánlásokat a felek közös egyetértésével kell készíteni. A stabilizációs és társulási bizottság írásbeli eljárás útján is hozhat határozatokat és tehet ajánlásokat, amennyiben a két fél megegyezik erről. A stabilizációs és társulási bizottság határozatait és ajánlásait az elnök írja alá és a két titkár hitelesíti, majd azokat az e melléklet 4. cikkében említett valamennyi címzettnek továbbítani kell. A felek dönthetnek a stabilizációs és társulási bizottság határozatainak és ajánlásainak saját hivatalos kiadványukban való közzétételéről.

9. cikk

Költségek

Az Európai Unió és Montenegró maga viseli a stabilizációs és társulási bizottság ülésein való részvétellel kapcsolatosan felmerülő költségeket, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások az Európai Uniót terhelik, ez alól kivételt képeznek a Montenegró hivatalos nyelvéről vagy Montenegró hivatalos nyelvére történő tolmácsolás és fordítás költségei, amelyek Montenegrót terhelik. Az ülések szervezésével kapcsolatosan felmerülő egyéb kiadások az üléseknek otthont adó felet terhelik.

10. cikk

Albizottságok és különleges munkacsoportok

A stabilizációs és társulási bizottság saját felügyelete alatt működő albizottságokat és különleges munkacsoportokat hozhat létre, amelyek minden egyes ülésük után beszámolót nyújtanak be a bizottságnak. A stabilizációs és társulási bizottság dönthet valamennyi albizottság vagy munkacsoport megszüntetéséről, azok hatáskörének meghatározásáról vagy módosításáról, illetve a bizottság feladatainak végrehajtásában való segítségnyújtás céljával további albizottságok vagy munkacsoportok létrehozásáról. Ezek az albizottságok és munkacsoportok nem rendelkeznek döntéshozói hatáskörrel.

III. MELLÉKLET

a Tanács tájékoztatására

TERVEZET

Az EU–Montenegró Stabilizációs és Társulási Bizottság

1/2010. határozata

(2010. hónap nap.)

az albizottságok létrehozásáról

A STABILIZÁCIÓS ÉS TÁRSULÁSI BIZOTTSÁG,

tekintettel az egyrészről az Európai Közösségek és tagállamaik, másrészről a Montenegrói Köztársaság között létrejött stabilizációs és társulási megállapodásra és különösen annak 123. cikkére,

tekintettel a stabilizációs és társulási bizottság eljárási szabályzatára és különösen annak 10. cikkére,

A KÖVETKEZŐKÉPPEN HATÁROZOTT:

Egyetlen cikk

Az I. mellékletben felsorolt albizottságok létrehozásra kerülnek. Hatáskörük meghatározása a II. mellékletben található.

Kelt ..............-ban/-ben, 2010. hónap nap -án/-én.

a stabilizációs és társulási bizottság részéről

az elnök

I. melléklet

EU–MONTENEGRÓ STABILIZÁCIÓS ÉS TÁRSULÁSI MEGÁLLAPODÁS

Multidiszciplináris albizottsági struktúra

Cím | Tárgyalt kérdések | STM cikk |

1. Kereskedelem, ipar, vámügy és adózás[1] | Az áruk szabad mozgása | 18. cikk |

Ipari termékek | 19-23. cikk |

Kereskedelmi kérdések | 34-48. cikk |

Szabványosítás, metrológia, akkreditáció, hitelesítés, megfelelőségértékelés és piacfelügyelet | 77. cikk |

Ipari együttműködés | 94. cikk |

Kkv-k | 95. cikk |

Turizmus | 96. cikk |

Vámok | 99. cikk |

Adóügy | 100. cikk |

Származási szabályok | 3. jegyzőkönyv |

Vámügyi kérdésekben való közigazgatási együttműködés | 6. jegyzőkönyv |

2. Mezőgazdaság és halászat | Mezőgazdasági termékek széles értelemben (sensu lato) | 24., 26.(1). 27.(1), 31., 32. és 35. cikk |

Mezőgazdasági termékek sensu stricto | 26.(2)(3) és 27(2) cikk |

Halászati termékek | 29. és 30. cikk |

Feldolgozott mezőgazdasági termékek | 25. cikk, 1. jegyzőkönyv |

Bor | 28. cikk és 2. jegyzőkönyv |

A mezőgazdasági és halászati termékekre, valamint bortól és szeszes italoktól különböző élelmiszerekre vonatkozó földrajzi jelzés oltalma | 33. cikk |

Mezőgazdaság és az agráripari ágazat, állat- és növényegészségügyi kérdések | 97. cikk |

Halászati együttműködés | 98. cikk |

Élelmiszerbiztonság |

3. Belső piac és verseny | Letelepedési jog | 52-58. cikk |

Szolgáltatásnyújtás | 59-61. cikk |

Az STM V. címével kapcsolatos egyéb kérdések | 65-71. cikk |

A jogszabályok és a jogalkalmazás közelítése | 72. cikk |

Versenypolitika | 73-74. cikk, 5. jegyzőkönyv |

Szellemi, ipari és kereskedelmi tulajdonjogok | 75. cikk |

Közbeszerzés | 76. cikk |

Banki, biztosítási és más pénzügyi szolgáltatások | 91. cikk |

Fogyasztóvédelem | 78. cikk |

Közegészségügy |

4. Gazdasági és pénzügyi kérdések, statisztika | Tőkemozgások és fizetési műveletek | 62-64. cikk |

Gazdaságpolitika | 89. cikk |

Statisztikai együttműködés | 90. cikk |

A befektetések ösztönzése és védelme | 93. cikk |

Pénzügyi együttműködés | 115-118. cikk |

Audit és pénzügyi ellenőrzés | 92. cikk |

5. Jogérvényesülés, szabadság és biztonság | Igazságszolgáltatás és alapvető jogok |

Rendőrségi és igazságügyi együttműködés |

Jogállamiság | 80. cikk |

Adatvédelem | 81. cikk |

Vízum, határellenőrzés, menedékjog és migráció | 82. cikk |

Illegális bevándorlás és visszafogadás | 83. cikk |

Pénzmosás | 84. cikk |

Kábítószerek | 85. cikk |

Terrorizmus elleni küzdelem | 87. cikk |

Bűnözés és egyéb illegális tevékenységek | 86. cikk |

6. Innováció, információs társadalom és társadalompolitika | A munkavállalók mozgása | 49-51. cikk |

Munkafeltételek és esélyegyenlőség | 79. cikk |

Társadalmi együttműködés | 101. cikk |

Oktatás és képzés | 102. cikk |

Kulturális együttműködés | 103. cikk |

Tájékoztatás és kommunikáció | 107. cikk |

Audiovizuális együttműködés | 104. cikk |

Elektronikus kommunikációs hálózatok és szolgáltatások | 106. cikk |

Információs társadalom | 105. cikk |

Kutatás és technológiafejlesztés | 112. cikk |

7. Közlekedés, energia, környezetvédelem és regionális fejlesztés[2] | Közlekedés | 55., 61., 108. cikk és 4. jegyzőkönyv |

Energiaügy | 109. cikk |

Nukleáris biztonság | 110. cikk |

Környezetvédelem | 111. cikk |

Regionális és helyi fejlesztés | 113. cikk |

II. melléklet

Az EU–Montenegró albizottságok hatáskörének meghatározása

15. Összetétel és elnökség

Az albizottságok az Európai Bizottság és Montenegró kormányának képviselőiből állnak. Az albizottságok elnökségét a két fél együttesen tölti be. A tagállamokat tájékoztatják az albizottságok üléseiről, valamint meghívást kapnak azokra.

16. Titkárság

Minden albizottság titkárságát az Európai Bizottság egy tisztviselője, valamint Montenegró kormányának egy tisztviselője közösen alkotja.

Az albizottságokat érintő minden közleményt el kell juttatni az érintett albizottság titkárainak.

17. Ülések

Az albizottságok a felek megegyezésével akkor üléseznek, ha a körülmények úgy kívánják. Az albizottságok valamennyi ülését a felek által közösen meghatározott helyszínen és időpontban tartják.

Mindkét fél egyetértésével az albizottságok felkérhetnek szakértőket arra, hogy adott témában információnyújtás céljából részt vegyenek az ülésen.

18. Témák

Az albizottságok a multidiszciplináris albizottsági struktúrában felsorolt témakörök alapján vitatják meg az STM különböző területeivel kapcsolatos kérdéseket. Az európai partnerség megvalósítását, a jogszabályok közelítését, alkalmazását és végrehajtását valamennyi témakörön belül felmérik. Az albizottságok megvizsgálják a megfelelő ágazatokban esetlegesen felmerülő problémákat, és lehetséges intézkedésekre tesznek ajánlásokat.

Az albizottságok a közösségi vívmányok további értelmezésének fórumául is szolgálnak, valamint megvizsgálják a Montenegró által az STM-ben tett kötelezettségvállalásoknak megfelelően a közösségi vívmányoknak való megfelelésben elért fejlődést.

19. Jegyzőkönyv

Minden ülésről jegyzőkönyv készül, amelyet az ülést követően el kell fogadni. Az albizottság titkára a jegyzőkönyv egy másolatát eljuttatja a stabilizációs és társulási bizottság titkárának.

20. Nyilvánosság

Eltérő határozat hiányában az albizottságok ülései nem nyilvánosak.

[1] A vas- és acéltermékekről szóló 1. jegyzőkönyv végrehajtása céljából ez az albizottság „vas- és acéltermékekkel foglalkozó kapcsolattartó csoport” néven kerül összehívásra.

[2] Az STM 6. jegyzőkönyvének alkalmazása céljából ez az albizottság mint az e jegyzőkönyv 20. cikkében említett különleges albizottság fog működni.